b'\n_START_ARTICLE_\nNova Cerkev\n_START_SECTION_\nZgodovina naselja\n_START_PARAGRAPH_\nKraj je bil obljuden \xc5\xbee v starem veku. O tem pri\xc4\x8da najdba dveh rimskih nagrobnikov. Takrat je verjetno vodila mimo stranska cesta proti Vitanju. Prvi\xc4\x8d je omenjen v 12. stoletju, saj so tod potekale pomembne trgovske poti z jugovzhoda na severozahod. _NEWLINE_V \xc4\x8dasih tur\xc5\xa1kih vpadov so naselbino ogradili z obzidjem, ki je imelo tudi dvi\xc5\xbeni most; ostanki tega obzidja so \xc5\xa1e dobro vidni. V sredi\xc5\xa1\xc4\x8du je bila \xc5\xbee tedaj cerkev. Leta 1887 je velik po\xc5\xbear upepelil skoraj vse naselje, ki je bilo v glavnem leseno. Le cerkev in nekatere redke hi\xc5\xa1e niso bile uni\xc4\x8dene. Naselje z bli\xc5\xbenjimi zaselki so poslednji\xc4\x8d ogro\xc5\xbeali Turki leta 1529, ko so se vra\xc4\x8dali z enega zadnjih pohodov na sever. Kasneje ni do\xc5\xbeivljalo ve\xc4\x8djih pretresov. _NEWLINE_Kraj, ki se je neko\xc4\x8d imenoval Sv. Lenart na jezeru (v davnini je bilo namre\xc4\x8d tu jezero),  je med letoma 1952 in 1991 nosil po bli\xc5\xbenjem gri\xc4\x8du v Pol\xc5\xbeah ime Strmec pri Vojniku, gradnja nove cerkve v davnini pa je dala kraju sedanje ime Nova Cerkev._NEWLINE_V Novi Cerkvi je v letih 1827-1829 kaplanoval bla\xc5\xbeeni \xc5\xa1kof Anton Martin Slom\xc5\xa1ek in po njegovih pismih sode\xc4\x8d in drugih virih, je bilo to obdobje zanj sre\xc4\x8dno in ustvarjalno. Dobro se je razumel z dekanom Jakominijem, ki je tudi spodbujal nedeljske \xc5\xa1ole. V Novi Cerkvi vsako leto prirejajo v okviru Slom\xc5\xa1kovega projektnega sveta Slom\xc5\xa1kove kulturne dneve.  Tu je veliko pisal, znamenite so prav njegove pridige, ki so nastale v Novi Cerkvi in v kraju so pred leti izdali knjigo z izborom pridig, ki jih je napisal tu. V Novi Cerkvi vsako leto prirejajo v okviru Slom\xc5\xa1kovega projektnega sveta Slom\xc5\xa1kove kulturne dneve, od septembra 2013 pa bo odprta tudi njegova spominska soba z mo\xc5\xbenostjo dostopa tudi za invalide._NEWLINE_Kraj je dru\xc5\xbeabno in kulturno zelo aktiven, saj ima svoje Kulturno dru\xc5\xa1tvo, gasilsko dru\xc5\xa1tvo, turisti\xc4\x8dno dru\xc5\xa1tvo, \xc5\xa1portno dru\xc5\xa1tvo, godbo na pihala, ansambel \xc5\xa0tajerske rogiste, ve\xc4\x8d pevskih zborov, pustni karneval in \xc5\xa1e bi se kaj na\xc5\xa1lo. V naselju Pol\xc5\xbee je Sor\xc5\xbeev mlin, ob mlinu je 200 let stara \xc5\xbeaga venecijanka, ki \xc5\xa1e dela, \xc4\x8debelnjak in Mlinarjeva hi\xc5\xa1a. Doma\xc4\x8dija je u\xc4\x8dna in turisti\xc4\x8dna kmetija.\n_START_SECTION_\nKrajevna skupnost\n_START_PARAGRAPH_\nKrajevno skupnost sestavlja \xc5\xa1e 16 okoli\xc5\xa1kih vasi s pribli\xc5\xbeno 2200 ha povr\xc5\xa1ine in 2400 prebivalci. To so Novake, Razdelj, Stra\xc5\xbea, Socka, Trnovlje pri Socki, Selce, Velika Raven, \xc4\x8cre\xc5\xa1kova, Zlate\xc4\x8de, Homec, Landek, Vine, Vizore, Pol\xc5\xbee, Lemberg in Hrenova. Nova Cerkev praznuje krajevni praznik 4. julija. Ta dan je spomin na akcijo dela enot Tom\xc5\xa1i\xc4\x8deve brigade, ki so osvobodile kraj in je od tega dne dalje bilo obmo\xc4\x8dje krajevne skupnosti osvobojeno ozemlje.\n_START_SECTION_\nZgradbe\n_START_PARAGRAPH_\nV Novi Cerkvi so: petletna podru\xc5\xbeni\xc4\x8dna osnovna \xc5\xa1ola (\xc5\xa1olstvo se tu prvi\xc4\x8d omenja \xc5\xbee 1765. leta), kulturni dom z domom gasilcev, krajevni urad, po\xc5\xa1ta, samopostre\xc5\xbena trgovina, dve gostilni in bistro, \xc5\xbeupnijska cerkev in \xc5\xa1e kaj.'